Okresná prokuratúra Senica 
Janka Kráľa 735, 905 45 Senica 	

Sp. zn. : Pv 199/13/2205	Senica, 20.3.2015
EEČ : 2-19-20-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 18.2.2014, spisová značka Pv 199/13/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v poobedňajších hodinách dňa XXXXX si na presne nezistenom mieste pri lese pred obcou XXXXX od XXXXX zadovážil kryštalickú látku, z ktorej časť si na mieste aplikoval a druhú časť si vo forme papierovej skladačky vložil do svojej peňaženky čiernej farby a spolu s ďalšími osobami pokračoval na vozidle zn. škoda Felicia, ev. č. XXXXX v ceste, pričom v úseku cesty prvej triedy č. 2 v km 33, na odpočívadle medzi obcami XXXXX a XXXXX bolo uvedené vozidlo zastavené hliadkou polície, ktorej o 17.15 h uvedenú papierovú skladačku s kryštalickou látkou dobrovoľne vydal a znaleckým posudkom KEÚ PZ Bratislava bolo zistené, že predložený poskladaný papier obsahoval metamfetamín s hmotnosťou 62 mg, obsahujúci viac ako 10 mg účinnej látky metamfetamínu, čo prestavuje minimálne jednu obvykle jednorazovú dávku drogy a metamfetamín je v zmysle zákona Národnej rady SR č. 139/1998 Z. z. v znení neskorších predpisov zaradený do II. skupiny psychotropných látok. 

Uznesením prokurátora Okresnej prokuratúry Senica zo dňa 18.2.2014, spisová značka Pv 199/13/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátorky Okresnej prokuratúry v Senici sp. zn. Pv 199/13/2205 zo dňa 18.02.2014 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, pričom mu bola určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 25.02.2014. 

Po uplynutí skúšobnej doby som z jednotlivých správ zistila, že obvinený XXXXX sa v skúšobnej dobe podmienečného zastavenia trestného stíhania nedopustil žiadnej trestnej činnosti, z aktuálneho odpisu registra trestov je zrejmé, že nebol súdne trestaný. 
Zo správy Okresného úradu, odboru všeobecnej vnútornej správy Senica a Obvodného oddelenia PZ Brodské vyplýva, že XXXXX sa dňa 01.06.2014, t. j. v určenej skúšobnej dobe dopustil porušením pravidiel cestnej premávky priestupku podľa § 4 odsek 2 písmeno l/ zákona č. 8/2009 Z. z. o cestnej premávke, v znení neskorších predpisov, za čo mu bola uložená pokuta vo výške 20,- eur. Išlo o priestupok nepatrnej závažnosti a konanie celkom iného charakteru než bol trestný čin, za ktorý bol obvinený stíhaný a trestné stíhanie voči nemu bolo podmienečne zastavené. Vzhľadom na uvedené mám za to, že tento drobný exces neodôvodňuje vyvodenie záveru, že obvinený XXXXX v skúšobnej dobe neviedol riadny život, a preto nie je dôvodné pokračovanie v jeho trestnom stíhaní.

S poukazom na tieto okolnosti je možné skonštatovať, že obvinený XXXXX v skúšobnej dobe viedol riadny život a vyhovel uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej 
prokuratúry ku Krajskej prokuratúre v Trnave. Sťažnosť má odkladný účinok.      

Mgr. Jaroslava Regásková
prokurátorka